ליגת העל הסובייטית הייתה ליגת הכדורגל הבכירה ביותר בברית המועצות והיוותה את הליגה הבכירה מתוך ארבע ליגות כדורגל.
דלוריאן
דלוריאן (De Lorean Motor Company) הייתה חברה אמריקנית לייצור מכוניות שלא האריכה ימים. הדגם היחיד שייצרה היה הדלוריאן DMC-12, מכונית ספורט חדשנית שהייתה עשויה כולה פלדת אל-חלד ודלתותיה נפתחו כלפי מעלה. מכונית הדלוריאן זכתה לפרסום עולמי כשכיכבה כמכונת הזמן של גיבורי הטרילוגיה הקולנועית "בחזרה לעתיד", שהסרט הראשון בה יצא ב-1985.
החברה הוקמה ב-1975 על ידי ג'ון דלוריאן , איש תעשיית הרכב של דטרויט, שהיה ממנהליה הצעירים והמבטיחים של ג'נרל מוטורס. המימון הושג בחלקו על ידי הלוואות בנקאיות ובחלקו ממשקיעים פרטיים, כולל ג'וני קרסון. ב-1981, לאחר עיכובים רבים, החל ייצור הרכבים במפעל שנבנה בבלפסט, צפון אירלנד. הרכבים הראשונים שיצאו מפס הייצור סבלו בתחילה מבעיות רבות, בשל הבטחת איכות לקויה.
המכונית יועדה לשוק האמריקאי, אך מחירה היקר (25,000 דולר) ביחס לביצועיה הספורטיביים הבינוניים, יחד עם כשלי שיווק שונים, כמו מכירת מכוניות ללא אחריות ובצבע אחד בלבד, הפכו אותה לכישלון מסחרי. גם שינויים בשערי החליפין בין הליש"ט לדולר פעלו נגדה. רק כ-6,000 מכוניות דלוריאן נמכרו. בנוסף, הנפקת החברה בבורסה לא יצאה אל הפועל משום שהרשות לניירות ערך של ארצות הברית לא אישרה אותה.
ב-1982, רגע לפני קריסתה הסופית של החברה הואשם מייסדה בהברחת סמים. דלוריאן אמנם זוכה לבסוף מאשמה זו, אך התקשה לשקם את שמו הטוב.
החברה פשטה את הרגל ב-1982, עוד לפני שיצא הסרט הראשון בסדרת "בחזרה לעתיד". כך אבדו 2,500 מקומות עבודה וכ-100 מיליון דולר שהושקעו בה. כיום הדלוריאן היא רכב אספנות מבוקש, עם מועדוני מעריצים רבים.
החברה נמצאת כיום בבעלותו של היזם סטפן ויין מיוסטון, טקסס, ומייצרת מכוניות 'דלוריאן' במהדורות מוגבלות במיוחד או על פי דרישה. מחיר המכונית נע כיום בין 57,000 דולר ל-75,000 דולר. המכוניות מורכבות מחלקים מקוריים שיוצרו בשעתו במפעל בבלפסט, ומחלקים חדשים המיוצרים במיוחד. כמו כן עוסקת החברה בשיקום ושיפוץ מכוניות 'דלוריאן' מקוריות ובייצור ושיווק של חלפים עבורן.
סמל האיטי
סמל האיטי הראשון אומץ בשנת 1807. מאז עבר הסמל מספר שינויים. צורתו הנוכחית נוצרה בשנת 1986.
הסמל מורכב משישה דגלי האיטי, שלושה מכל צד של עץ דקל. כמו כן מכל צד של הדקל, על פני מדשאה מצויים תותח, תוף, חצוצרה, רובה ועוגן.
מעל הדגל מוצבת מצנפת פריגית המסמלת חירות.
בתחתית הסמל מופיע על קלף מוטו האי בצרפתית: "L'Union Fait La Force" ("איחוד משמעו כוח").
הסמל מופיע על דגלה הצבאי והמדיני של האיטי, אך לא על הדגל האזרחי.
היסטוריה.
השימוש העתיק ביותר בסמל להאיטי ידוע מאז 1807. הסמל הורכב משני תותחים ועצי דקל. הנשיא דאז, אנרי כריסטוף, הכריז על עצמו כמלך האיטי ואימץ סמל מלכותי. הסמל הורכב ממגן צהוב, שבתוכו עוף חול עולה באש שלו ומסביבו 26 כוכבים, ושני אריות מחזיקים את המגן. על המגן היה סרט לבן עליו היה כתוב את המילים Je renais de mes cendres, שפירושם אני קם לתחייה מהאפר של עצמי. בתחתית הסמל נכתב המוטו Dieu ma cause et mon épée - אלוהים, מטעמי וחרבי.
בשנת 1814, הסמל השתנה בכך שהאריות הוסרו והמוטו שבתוך המגן שונה ללטינית. שינוי נוסף לסמל היה בשנת 1849, בו הוצגו שני תותחים ועוף החול הוחלף לנשר. הרקע שונה לסגולף והמוטו בתחתית הסמל שונה ל-ma patrie et mon épée - אלוהים, ארצי וחרבי.
מאז, הסמל עבר עוד מספר שינויים.
רותי דירקטור
רותי דירקטור (נולדה ב-13 במאי 1956) היא אוצרת האמנות העכשווית במוזיאון תל אביב לאמנות, מבקרת אמנות ומרצה לאמנות. מתגוררת בתל אביב.
ביוגרפיה.
דירקטור התחילה לכתוב מאמרים על אמנות בשנת 1984, אז החלה לעבוד כמבקרת האמנות של העיתון חדשות. מ-1991 הייתה מבקרת האמנות בעיתון מעריב ומ-1995 במקומון "העיר", למשך כעשר שנים. בשנים 2005–2008 הייתה מבקרת האמנות הקבועה של מוסף "7 לילות" של ידיעות אחרונות.
דירקטור פרסמה מספר ספרים על אמנות, ובהם "אמנות עכשווית אני מדברת אליכם" (2005, בהוצאת סל תרבות ארצי). משנת 1997 משמשת דירקטור כמרצה לאמנות באוניברסיטת חיפה.
דירקטור אצרה מספר תערוכות ובהן התערוכות הראשונות של "אמנות הארץ" בתחנת הכוח ברדינג - "נעורים וגעגוע" ב-2003 ו-"מחול אחרון ופרידה" ב-2004. בין המשתתפים בהן ניתן לציין את גדעון גכטמן, רועי רוזן, אהד פישוף, פיליפ רנצר, דוד עדיקא, נלי אגסי ועוד.
בשנת 1998 אצרה את "אחי השמש, אחותי הלבנה" בסדנאות האמנים תל אביב. ב-1999 אצרה את התערוכה "חשד" - אמנות בקולנוע (בשיתוף עם מוניקה לביא), ובשנת 2000 את "האדם המתלבש", שתיהן במוזיאון חיפה לאמנות. בשנת 2013 אצרה דירקטור את התערוכה "במעגלים אחרים: אמנים אאוטסיידרים, נאיבים, אוטודידקטים", תערוכה של אמנות אאוטסיידרים.
בשנים 2005–2008 הייתה אוצרת הגלריה האוניברסיטאית של אוניברסיטת חיפה, עד להקפאת פעילותה של הגלריה. מ-2009 שימשה כאוצרת הגלריה של שלוחת בצלאל בתל אביב. מ-2011 שימשה במשך שלוש שנים כאוצרת ראשית של מוזיאון חיפה לאמנות. באפריל 2014 מונתה לאוצרת לאמנות עכשווית במוזיאון תל אביב.
ב-2008 שודרה בערוץ 2 סדרת טלוויזיה בת עשרה פרקים, "סיפור מסגרת - 100 שנים של אמנות בישראל", בה שימשה דירקטור כעורכת התוכן.
דירקטור כותבת על אמנות גם בבלוג שלה, "הצוֹפָה".
דרלינג לילי
דרלינג לילי (באנגלית: Darling Lili) הוא סרט קומדיה רומנטית על רקע מלחמת העולם הראשונה שיצא לאקרנים בשנת 1970 בבימויו והפקתו של בלייק אדוארדס ובכיכובים של זוכת האוסקר ג'ולי אנדרוז ורוק הדסון.
עלילת הסרט.
לילי סמית (ג'ולי אנדרוז) היא זמרת ושחקנית יפהפייה המבדרת את כוחות הברית בעת מלחמת העולם הראשונה. הבוס שלה, קולונל קורט ואן-רוג'ר (ג'ימי קאמפ), מקבל הוראה להעביר את לילי לפריז, צרפת, כדי לפתות
קצין אמריקאי המשרת בצבא הצרפתי בשם ווילאם ליירובי (רוק הדסון). לילי מתחילה לפתות אותו אך עומדת
בדילמה לאיזה צד עליה לעמוד כי היא מתאהבת בו.
בלייק אדוארדס, הבמאי והמפיק של הסרט וגם בעלה של אנדרוז כתב את התסריט במיוחד עבורה. הסרט נועד לשבור את תדמית "מרי פופינס החמודה והמתוקה" אותה קיבלה אנדרוז מסרטיה הקודמים. הסרט גם שימש השראה לסרט מאוחר יותר של אדוארדס, מהומה בהוליווד, בו הוא מתאר כיצד הפך את התדמית של אנדרוז בדרלינג לילי.
אריתמטיקה של גבולות
בחשבון אינפיניטסימלי, כללי האריתמטיקה של גבולות הם חוקים בסיסיים העוסקים בגבולות של פונקציות המתקבלות מביצוע פעולות אריתמטיות בין פונקציות (ממשיות או מרוכבות) נתונות.
אריתמטיקה של גבולות סופיים.
תהיינה formula_1ו-formula_2 פונקציות המוגדרות בסביבה (נקובה או לא) של formula_3 שעבורן קיימים הגבולות הסופיים formula_4 ו-formula_5.
בתנאים אלו מתקיימים הכללים הבאים:
כלל הסכום.
הגבול של סכום פונקציות, שווה לסכום הגבולות של הפונקציות, כלומר:
כלל המכפלה.
הגבול של מכפלת פונקציות, שווה למכפלת הגבולות של הפונקציות, כלומר:
אם נבחר בפונקציה formula_6, קבוע, יתקבל המקרה הפרטי formula_7. בפרט formula_8 ומכאן נובע "כלל ההפרש", המקביל בצורתו לכלל הסכום, ועוסק בגבול של הפרש פונקציות.
כלל המנה.
הגבול של מנת פונקציות, שווה למנת הגבולות של הפונקציות בתנאי ש: formula_9, כלומר:
כללי האריתמטיקה לגבולות סופיים תקפים גם כאשר formula_10.
אריתמטיקה של גבולות אינסופיים.
תהיינה formula_1ו-formula_2 פונקציות המוגדרות בסביבה (נקובה או לא) של formula_3 שעבורן מתקיים:
בתנאים אלו מתקיימים כללי האריתמטיקה לגבולות אינסופיים שלהלן:
כאשר formula_24 לא ניתן לדעת באופן מיידי את ערכו של הגבול formula_25 מכיוון שגבול זה אינו מוגדר היטב, שכן הוא מהצורה של "formula_26" ולכן במקרה זה לא ניתן לדעת דבר על הגבול או על קיומו. יש לחפש דרכים אחרות לחישוב הגבול, ביניהן כלל לופיטל.
כללי האריתמטיקה לגבולות האינסופיים תקפים גם כאשר formula_10.
תהי formula_1 פונקציה המוגדרת בסביבה (נקובה או לא) של formula_3 שעבורה מתקיים:
בתנאים אלו מתקיים:
הערה: המשפט אנלוגי לגמרי עבור המקרה בו קיימת סביבה נקובה של formula_3 בה מתקיים formula_35 ובמקרה הזה הגבול הוא formula_36.
תהיינה formula_1ו-formula_2 פונקציות המוגדרות בסביבה (נקובה או לא) של formula_3 שעבורן מתקיים:
בתנאים אלו מתקיים :
גם כלל זה תקף כאשר formula_10.
גבול של הרכבת פונקציות.
אם formula_1ו-formula_2 פונקציות שעבורן formula_46 וכן גם formula_47 (עבור formula_48 כלשהם),
ומתקיים לפחות אחד משני התנאים הבאים (1) formula_49 (כלומר formula_50 רציפה ב formula_51) (2) formula_52 בסביבה מנוקבת של formula_53
אז הגבול של הרכבת הפונקציות formula_54 בנק' formula_53 קיים ושווה ל- formula_56 .
הוכחות.
הוכחת כלל הסכום.
נסמן ב-formula_57 וב-formula_58 את הגבולות של formula_59 ושל formula_60 בהתאמה.
יהי formula_61. יש להוכיח כי קיים formula_62 כך שלכל
formula_63 המקיים formula_64 מתקיים
formula_65.
מהנתונים על הגבולות של formula_1ו-formula_2 נסיק כי:
נבחר את formula_76 להיות formula_77. לפי אי-שוויון המשולש, formula_78. מכאן ש- formula_79.
הוכחת כלל המכפלה.
יהי formula_61. יש להוכיח כי קיים formula_81 כך שלכל formula_63 המקיים formula_83 מתקיים formula_84. נגדיר
formula_85.
מהנתונים על הגבולות של formula_1ו-formula_2 נסיק כי: